# ตำบลบึงกาสาม
บึงกาสาม เป็นตำบลหนึ่งของอำเภอหนองเสือ จังหวัดปทุมธานี ตั้งอยู่บริเวณเขตแดนระหว่างจังหวัดปทุมธานีกับจังหวัดพระนครศรีอยุธยาและจังหวัดสระบุรี สภาพพื้นที่เป็นที่ราบลุ่ม มีคลองขุดชลประทานสำคัญไหลผ่าน ได้แก่ คลองเก้า คลองสิบ คลองสิบเอ็ด คลองระพีพัฒน์แยกตก และคลองหกวาสายล่าง (สกัดห้า) รวมทั้งคลองแอนหรือคลองกลางต่าง ๆ ที่คั่นระหว่างคลองชลประทานสายหลัก

ท้องที่ตำบลบึงกาสามมีลักษณะเป็นชุมชนชนบทมากกว่าชุมชนเมืองเครือข่ายแผนแม่บทชุมชนพึ่งตนเอง 4 ภาค. สถาบันพัฒนาองค์กรชุมชน (องค์การมหาชน). แผนชีวิตชุมชน เพื่อการพึ่งตนเองและการพัฒนายั่งยืน. กรุงเทพฯ : เครือข่ายแผนแม่บทชุมชนพึ่งตนเอง 4 ภาค, 2550, หน้า 256. ในอดีตเป็นหนึ่งในพื้นที่ปลูกส้มเขียวหวานซึ่งถือเป็นพืชเศรษฐกิจสำคัญของอำเภอหนองเสือ แต่เมื่อประมาณ พ.ศ. 2539–2543 สวนส้มเริ่มเสียหายจากการระบาดของโรคและแมลงรวมทั้งปัจจัยอื่น ๆ ชาวบ้านจึงเริ่มหันมาปลูกพืชล้มลุกอย่างข้าวโพดหวาน พริก ถั่วฝักยาว และกระเจี๊ยบเป็นต้น นอกจากนี้ยังมีบางกลุ่มที่คิดปรับปรุงพื้นที่ที่เคยเป็นสวนส้มให้กลับมาเป็นที่นาอีกครั้งเครือข่ายแผนแม่บทชุมชนพึ่งตนเอง 4 ภาค. สถาบันพัฒนาองค์กรชุมชน (องค์การมหาชน). แผนชีวิตชุมชน เพื่อการพึ่งตนเองและการพัฒนายั่งยืน. กรุงเทพฯ : เครือข่ายแผนแม่บทชุมชนพึ่งตนเอง 4 ภาค, 2550, หน้า 257.

ตําบลบึงกาสามทั้งตำบลอยู่ในเขตองค์การบริหารส่วนตำบลบึงกาสามซึ่งได้รับการยกฐานะจากเดิมที่เป็นสภาตำบลบึงกาสามเมื่อวันที่ 2 มีนาคม พ.ศ. 2538

 ที่มาของชื่อ 
ตามคำบอกเล่าของผู้สูงอายุในพื้นที่ บริเวณตำบลบึงกาสามในอดีตมีสภาพเป็นป่ารกและเป็นที่อยู่อาศัยของสัตว์ป่านานาชนิด ยังมีครอบครัวหนึ่งซึ่งอพยพมาจากถิ่นอื่น เมื่อถึงฤดูแล้งจะพากันมาจับปลาในหนองและบึงแถวนี้เป็นประจํา ครอบครัวนี้สังเกตเห็นกาสามตัวที่บึงแห่งหนึ่ง พวกมันคอยเฝ้าวนเวียนดูครอบครัวนี้จับปลาและคอยเก็บกินปลาตัวเล็กตัวน้อยที่ไม่ต้องการ เมื่อกาสองตัวได้ปลาหรือเหยื่อมาก็จะป้อนให้กาตัวเล็กกิน จึงสันนิษฐานว่ากาสามตัวนี้คงเป็นพ่อแม่ลูกกันองค์การบริหารส่วนตำบลบึงกาสาม. "ประวัติความเป็นมา." [ออนไลน์]. เข้าถึงได้จาก: https://www.buengkasam.go.th/image_files/ไฟล์เมนู/ข้อมูลพื้นฐาน/ประวัติความเป็นมา.pdf [ม.ป.ป.]. สืบค้น 9 กันยายน 2563. ช่วงนั้นตรงกับสมัยที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้แบ่งเขตการปกครองท้องที่ออกเป็นตําบลและหมู่บ้าน และให้ราษฎรที่อยู่ตามพื้นที่ต่าง ๆ ตั้งชื่อท้องที่ตามที่เห็นพ้องต้องกัน จึงมีการเสนอให้ทางราชการตั้งชื่อตำบลอันเป็นที่ตั้งของบึงแห่งนั้นว่า ตำบลบึงกาสาม เพื่อเป็นการระลึกถึงแหล่งน้ำที่ได้อาศัยทำมาหากินและความผูกพันระหว่างกาทั้งสาม

 ที่ตั้งและอาณาเขต 
ตำบลบึงกาสามตั้งอยู่ทางทิศเหนือของอำเภอหนองเสือ มีอาณาเขตติดต่อกับตำบลข้างเคียงดังต่อไปนี้
 ทิศเหนือ ติดต่อกับตำบลข้าวงาม (อำเภอวังน้อย จังหวัดพระนครศรีอยุธยา) และตำบลหนองโรง (อำเภอหนองแค จังหวัดสระบุรี) 
 ทิศตะวันออก ติดต่อกับตำบลนพรัตน์ (อำเภอหนองเสือ)
 ทิศใต้ ติดต่อกับตำบลบึงบา (อำเภอหนองเสือ)
 ทิศตะวันตก ติดต่อกับตำบลบึงชำอ้อ (อำเภอหนองเสือ)

 การแบ่งเขตการปกครอง 
ตำบลบึงกาสามแบ่งเขตการปกครองออกเป็น 9 หมู่บ้าน ได้แก่
 หมู่ที่ 1 บ้านบึงสัมพันธ์
 หมู่ที่ 2 บ้านบึงสมบูรณ์
 หมู่ที่ 3 บ้านคชสาร
 หมู่ที่ 4 บ้านเจริญบุญ
 หมู่ที่ 5 บ้านแสนสุขสกัดห้า
 หมู่ที่ 6 บ้านระพีพัฒน์
 หมู่ที่ 7 บ้านบึงกาสาม
 หมู่ที่ 8 บ้านเจริญสุขพัฒนา
 หมู่ที่ 9 บ้านหนองบัวทองหรือบ้านปฏิรูป

 การคมนาคม 
เส้นทางสายสำคัญที่ใช้สัญจรภายในพื้นที่ตำบลบึงกาสามและเชื่อมต่อกับตำบลอื่น ๆ ได้แก่
 ทางหลวงแผ่นดินหมายเลข 3261 สายคลอง 10 – ปากคลอง 13
 ทางหลวงชนบท ปท.3023 สายแยกทางหลวงหมายเลข 305 (กม.ที่ 26+350) – เลียบคลอง 11 ฝั่งตะวันตก
 ทางหลวงชนบท ปท.3027 สายแยกทางหลวงหมายเลข 305 (กม.ที่ 23+750) – เลียบคลอง 10 ฝั่งตะวันตก
 ทางหลวงชนบท ปท.5021 สายแยกถนนเทศบาลท่าโขลง–บ้านคลองสิบสาม
 ทางหลวงท้องถิ่น ปท.ถ 1-0004 สายบ้านคลองสิบ–บ้านคลองสิบสาม
 ทางหลวงท้องถิ่น ปท.ถ 1-0021 สายคลองชลประทานที่ 9 ฝั่งตะวันออก